ele 


H. Lundbeck A/S 

Den 31. marts 2016 kl. 10.00 afholdtes ordinær generalforsamling i H. Lundbeck A/S, CVR-nr. 5675 
9913, på selskabets adresse, Ottiliavej 9, 2500 Valby. 

Bestyrelsens formand, Håkan Björklund, indledte generalforsamlingen med at præsentere 
selskabets ledelse. Til dirigent havde bestyrelsen valgt advokat Jørgen Kjergaard Madsen, der 


konstaterede, at generalforsamlingen var lovligt indkaldt og beslutningsdygtig. 


Dagsorden i overensstemmelse med vedtægternes punkt 8.1: 


1. Bestyrelsens beretning om selskabets virksomhed i det forløbne år. 
2; Fremlæggelse af årsrapport til godkendelse. 
3. Beslutning om anvendelse af overskud eller dækning af underskud i henhold til den 


godkendte årsrapport. 


4. Valg af bestyrelse. 


5; Godkendelse af vederlag til bestyrelsen for det indeværende regnskabsår. 
6. Valg af én eller to statsautoriserede revisorer. 
7. Eventuelle forslag fra aktionærer og bestyrelse. 


7.1. Forslag fra bestyrelsen om godkendelse af ændrede retningslinjer for vederlag til 
bestyrelse og direktion i H. Lundbeck A/S 


7.2. Forslag fra bestyrelsen om at bemyndige bestyrelsen til at lade selskabet erhverve egne 
aktier. 


7.3. Forslag fra bestyrelsen om at bemyndige generalforsamlingens dirigent til at anmelde de 
på generalforsamlingen vedtagne beslutninger til Erhvervsstyrelsen. 


8. Eventuelt. 


Ad. Punkterne 1 - 2: Bestyrelsens beretning om selskabets virksomhed i det forløbne år 


og fremlæggelse af årsrapport til godkendelse 


Bestyrelsens formand, Håkan Björklund, aflagde beretning om selskabets virksomhed, og 
konstaterede, at 2015 var endnu et år med fremskridt. Kommercielt opnåede Lundbeck mange 
succesfulde produktlanceringer - Rexulti blev lanceret i USA og Brintellix og Abilify Maintena i 


adskillige Europæiske og internationale markeder. Han oplyste, at der havde været væsentlig 


Lote FC 


salgsfremgang for Lundbecks 5 hovedprodukter: Abilify Maintena (DKK 669 millioner (220% 
vækst)), Brintellix (DKK 629 millioner (235% vækst)), Northera (DKK 475 millioner (1.868% 
vækst)), Onfi (DKK 1.757 millioner (90% vækst)) og Rexulti som lanceredes i 2015 nåede en 
omsætning på DKK 117 millioner. 

Håkan Björklund oplyste endvidere, at Lundbeck i 2015 så en stærk vækst på det vigtige 
amerikanske marked hvor salget steg til DKK 6.353 millioner svarende til en vækst på 69%. Salget 
i Europa og på de internationale markeder faldt henholdsvis 22% og 8%, hovedsageligt på grund af 


reduceret salg af Cipralex og Ebixa, som følge af øget generisk konkurrence. 


Håkan Björklund omtalte herefter en række vigtige milestones, som Lundbeck havde opnået 
forskning- og udviklingsmæssigt i løbet af 2015. Han oplyste, at selskabet i 2015 havde fået FDA's 
godkendelse af Rexulti til behandling af både depression og skizofreni, og at selskabet indsendte en 
SNDA til de amerikanske myndigheder med henblik på at kunne inkludere kognitive data i Brintellix 
produktlabelen. Endvidere oplyste han, at selskabet den 28 marts 2016, desværre fik beskeden om 
at FDA ikke på det foreliggende grundlag kunne godkende udvidelsen af Brintellix produktlabelen. 
Selskabet er skuffet over denne afgørelse, men ser frem til at kunne drøfte yderligere med FDA 


med henblik på at kunne opnå den ansøgte udvidelse. 


Endelig fremhævede Håkan Bjårklund nogle af selskabets øvrige vigtige tiltag i 2015, herunder 
udnævnelsen af Kåre Schultz som ny CEO for selskabet i maj 2015 samt udvidelsen af direktionen i 
februar 2016. 

Selskabet initierede desuden et stort restruktureringsprogram, som indebar, at selskabet desværre 
måtte reducere antallet af medarbejdere med ca. 1000 personer med sigte på 
effektivitetsforbedringer og øget profitabilitet. Ledelsen planlagde endelig en ny strategi for 


Lundbeck, som blev kommunikeret i begyndelsen af februar 2016. 


Lundbeck opnåede i 2015 et økonomisk resultat, som var i overensstemmelse med bestyrelsens 
opdaterede forventninger. Selskabet opnåede en omsætning på ca. DKK 14,6 milliarder, hvilket 
svarer til en vækst på 8%. Resultatet af primær drift (EBIT) blev ca. DKK -6,8 milliarder og en core 


EBIT på ca. DKK 850 millioner, hvilket svarer til et fald på 31%. 


Håkan Björklund forklarede, at det negative driftsresultat var forventet og hovedsageligt skyldes 
nedskrivninger af produktrettigheder m.v. og restruktureringsomkostninger forbundet med 


afskedigelsen af de ca. 1000 medarbejdere. 


Len FC 


I forbindelse med udarbejdelsen af Lundbeck's nye strategi blev direktionen og bestyrelsen enige 
om at etablere nogle langsigtede finansielle mål for at øge virksomhedens profitabilitet. Følgende 
mål er blevet fastsat: 
- EBIT margin: 25% (målet er at øge virksomhedens overskudsgrad) 
- ROIC: 25% (målet er at den investerede kapital forrentes tilfredsstillende) 
-  Cash-to-earnings: >90% (målet er at en passende stor del af virksomhedens 
pengestrøm omsættes til indtjening) 


Det er ambitionen, at disse mål opnås inden for en tidshorisont på 3-5 år. 


Lundbeck stræber efter globalt lederskab inden for psykiatri og neurologi ved at forbedre 
livskvaliteten for patienter - denne ambition er beskrevet i selskabets vision. Ledelsen har de 
seneste år igangsat mange initiativer for at leve op til selskabets vision. Fokus de kommende år vil 
fortsat være på at udvide forretningen geografisk og lancere nye produkter til gavn for patienter, 
samfundet og Lundbeck, herunder Lundbecks aktionærer, mens der samtidigt tilstræbes en 


fornuftig indtjening. 


Håkan Björklund takkede afslutningsvist for opmærksomheden og for den tillid han har oplevet de 


seneste år. Han overlod herefter ordet til koncernchef & adm. direktør Kåre Schultz. 
Kåre Schultz indledte med at takke aktionærerne for fremmødet til generalforsamlingen. 


Kåre Schultz oplyste, at der i de seneste fem år har været en faldende omsætning på selskabets 
gamle produkter, hvilket primært skyldes, at Cipralex er gået af patent. Derudover har der været et 
stigende salg af selskabets nye hovedprodukter, og dermed har disse stort set kunnet kompensere 


for de fald, der har været i salget af gamle produkter. 


Kåre Schultz konstaterede, at selskabet i 2015 så en meget stærk vækst i USA. USA udgjorde i 
2015 44% af selskabets omsætning mod 28% i 2014. Samtidig har der været et meget stor fald i 
salget i Europa, hvor omsætningen faldt fra 37% i 2014 til 27% i 2015. I relation til de 
internationale markeder er omsætningsresultaterne mere blandede, hvor bl.a. et patentudløb i 
Canada har trukket salget ned, men hvor samtidig emerging markets, herunder for eksempel Kina, 


har udvist en stærk salgsfremgang i 2015. 


Kåre Schultz redegjorde herefter for restruktureringsprogrammet og Lundbecks nye strategi, som 
er en videreudvikling af den tidligere strategi, hvor der nu fokuseres på sygdomsområderne 


depression, skizofreni, Alzheimer’s og Parkinson's. 


Lote FC 


Kåre Schultz uddybede årsrapportens resultatopgørelse, og redegjorde for årets resultat før skat på 
DKK -7 milliarder og årets resultat på ca. DKK -5,7 milliarder. Kåre Schultz redegjorde herefter for 
balancen, hvor immaterielle aktiver er faldet fra ca. 12,6 milliarder til ca. 9,7 milliarder og hvor 
både de samlede aktiver og selskabets egenkapital således også er faldet. Den rentebærende 
nettolikviditet udgjorde ca. DKK 2,2 milliarder pr. 31 december 2015. Denne gæld forventer 
selskabet at kunne nedbringe i 2016, idet ledelsen forventer, at man vil opnå en positiv indtjening 
og en positiv likviditet. Endelig bemærkede Kåre Schultz, at pengestrømmene primært er influeret 
af, at selskabet i 2015 betalte nogle milestones på forskellige udviklingsprojekter, og selskabet 


havde pr. 31. december 2015 likvide beholdninger på DKK 1,5 milliarder. 
Dirigenten åbnede for debat vedrørende dagsordenens punkt 1 og 2. 


Michael Thøgersen fra Dansk Aktionærforening takkede ledelsen for en god og informativ 
årsberetning. Han bemærkede, at selskabets tal i 2015 kunne have været bedre, men at er det dog 
er en kendsgerning, at markedet fortsat har tillid til Lundbeck. Michael Thøgersen ønskede at vide, 
hvorvidt Lundbeck er ene om at bringe et produkt som LU AF35700 på markedet? Endvidere 
ønskede Michael Thøgersen en kommentar fra selskabets ledelse i relation til, hvorfor man ikke 
tidligere har ændret på selskabets strategi. Michael Thøgersen ønskede desuden at vide, hvorvidt 
Lundbeck er involveret i den type forskning, hvor man forsøger at sikre, at medicinen er målrettet - 
eller personlig - for den enkelte patient ved at kortlægge hans eller hendes genom. Dernæst 
ønskede Michael Thøgersen at vide, hvorvidt Lundbeck i relation til forskning af Alzheimers sygdom, 
betragter Novo Nordisk som en konkurrent eller en forbundsfælle. Endelig ønskede Michael 
Thøgersen at vide i hvilket omfang selskabet har dækket sig af valutarisk - eller om man spekulerer 
i, at specielt USD vil stige. Afslutningsvis ønskede Michael Thøgersen alle medarbejdere og ledelsen 


et godt og succesfuldt 2016. 


Håkan Bjårklund takkede for spørgsmålene, og bemærkede, at en restrukturering, som den 
Lundbeck har iværksat, ikke er en let beslutning, men noget som bør overvejes meget nøje. Han 
bemærkede, at man altid kan overveje efterfølgende om man burde have iværksat planen tidligere, 
men påpegede samtidig, at Lundbecks ledelse allerede påbegyndte arbejdet, som ledte frem til 
selve restruktureringen i forbindelse med at han selv tiltrådte som bestyrelsesformand med udvidet 


ansvar for selskabet i november 2014. 


Kåre Schultz takkede Dansk Aktionærforening for spørgsmålene, og oplyste i relation til LU 
AF35700, at selskabet ikke umiddelbart er bekendt med andre projekter, som fokuserer på den 
samme patientpopulation. Han tilføjede, at eftersom der vil gå en årrække før produktet kommer på 


markedet, kan denne situation naturligvis nå at ændre sig. 


Len FC 


Kåre Schultz forklarede videre, at Lundbeck hele tiden arbejder med at målrette sin medicin mest 
muligt, både ud fra genetisk viden og anden viden, men at den genetiske viden i relation til årsagen 
til depression og skizofreni er forholdsvis begrænset i forhold til at kunne udvælge specifikke 


patientgrupper, men at det er noget som selskabet løbende følger med i og forsker i. 


I relation til Alzheimers sygdom oplyste Kåre Schultz, at Lundbeck ser sig selv som forbundsfælle 
med alle, som forsker inden for denne sygdom, og deltager i mange samarbejder med forskellige 
firmaer. Dette sker for at opnå en større forståelse for sygdommen og i håbet om, at Lundbeck i 
fremtiden kan være med til at udvikle lægemidler, der effektivt kan adressere den 


sygdomsmæssige udfordring. 


Endelig oplyste Kåre Schultz, at selskabet løbende afdækker sin valutaeksponering, og at selskabet 


ikke spekulerer i valutastigninger. 


Aktionær Kjeld Beyer ønskede at vide, hvad bestyrelsens forventninger er til selskabets omsætning 
og resultat før skat i 2016 og i 2017. Kjeld Beyer bemærkede desuden, at han gerne så, at 
selskabet laver en femårsoversigt, hvor værdien af warrants til selskabets medarbejdere fremgår. 

Kåre Schultz bemærkede, at et børsnoteret selskab som Lundbeck er underlagt strenge 
oplysningskrav, som sikrer gennemsigtighed på markedet. I relation til Kåre Schultz" eget køb af 
aktier bemærkede han, at han købte sine aktier i overensstemmelse med de regler der gælder på 
området. Kåre Schultz forklarede desuden, at oplysninger om selskabets warrantprogrammer er 
belyst i noter til selskabets årsregnskaber, og i de selskabsmeddelelser, som selskabet har udsendt 
i forbindelse med warrantprogrammerne. Kåre Schultz oplyste endelig, at selskabet har 
offentliggjort sine forventninger for 2016, men at selskabet ikke forventer at offentliggøre 


specifikke forventninger til 2017 før ved offentliggørelsen af årsregnskabet for 2016. 


Aktionær Bernt Frydenberg spurgte om, hvilken strategi Lundbeck anvender i relation til 
godkendelsesprocessen hos de amerikanske myndigheder i forbindelse med den ønskede label- 
udvidelse for Brintellix. Kåre Schultz forklarede i den forbindelse, at selskabet ønsker at indgå i en 
dialog med de amerikanske myndigheder, og således forhåbentlig at kunne tilvejebringe yderligere 


oplysninger og data som ultimativt vil kunne give en FDA-godkendelse af label-udvidelsen. 


Aktionær Kjeld Beyer anmodede endelig om at få oplyst tallene for den forventede guidance for 
2016, og Kåre Schultz oplyste, at man ikke giver guidance på nettoresultat-niveau, men at man i 


den offentliggjorde guidance for 2016 forventer en EBIT på mellem DKK 1,0 og 1,2 milliarder. 


Lundbeck 


Ingen yderligere ønskede ordet, og dirigenten konstaterede herefter, at bestyrelsens beretning var 


taget til efterretning, og at årsrapporten for 2015 var godkendt. 


Ad. Punkt 3: Beslutning om anvendelse af overskud eller dækning af underskud i henhold 


til den godkendte årsrapport 


Bestyrelsen foreslog, at der for regnskabsåret 2015 ikke udbetales udbytte, og at årets resultat 


overføres til næste regnskabsår. 

Ingen ønskede ordet. 

Dirigenten konstaterede, at bestyrelsens forslag om ikke at udbetale udbytte blev vedtaget. 

Ad. Punkt 4: Valg af bestyrelse 

I henhold til vedtægternes punkt 5.1 er de generalforsamlingsvalgte bestyrelsesmedlemmer på valg 
hvert år. Bestyrelsen foreslog genvalg af Lars Rasmussen, Lene Skole, Terrie Curran, Jesper Ovesen 
og Lars Holmqvist. Håkan Björklund stillede ikke op til genvalg. 


Selskabslovens § 120 var iagttaget. 


Lars Rasmussen, Lene Skole, Terrie Curran, Jesper Ovesen og Lars Holmqvist blev herefter 


genvalgt. 
Bestyrelsen består herefter af: 


Lars Rasmusssen 


- Lene Skole 

—… Terrie Curran 

—…… Jesper Ovesen 

- Lars Holmqvist 

- Jørn Møller Mayntzhusen (medarbejdervalgt) 
- Henrik Sindal Jensen (medarbejdervalgt) 


- Mona Elisabeth Elster (medarbejdervalgt) 


Lundbeck 


Ad. Punkt 5: Godkendelse af vederlag til bestyrelsen for det indeværende regnskabsår 


Dirigenten fremlagde bestyrelsens forslag om, at bestyrelsens vederlag for indeværende 


regnskabsår blev fastsat til samme beløb som for 2015. 

Ingen ønskede ordet. 

Dirigenten konstaterede, at bestyrelsens forslag om vederlag for 2016 blev godkendt. 

Ad. Punkt 6: Valg af én eller to statsautoriserede revisorer 

Bestyrelsen foreslog genvalg af Deloitte Statsautoriseret Revisionspartnerselskab. 

Forslaget blev godkendt. 

Ad. Punkt 7: Eventuelle forslag fra aktionærer eller bestyrelse 
Ad. punkt 7.1 
Dirigenten gennemgik bestyrelsens forslag om at ændre vederlagsretningslinjerne 
for bestyrelsen og direktionen i H. Lundbeck A/S. De foreslåede ændringer af 
vederlagsretningslinjerne indebærer en ændring af det langsigtede 
incitamentsprogram for direktionen samt mulighed for at kunne tilbyde Kåre Schultz 
at træde ind i 2014-warrantprogrammet på samme vilkår, som dem der var 
gældende for den tidligere CEO. Derudover indebærer forslaget en række sproglige 


ændringer. 


Keld Beyer bemærkede, at han gerne så, at warranttildelinger, warrantudnyttelser 


mv. bliver tilføjet en femårsoversigt. 


Forslaget blev vedtaget. 


Ad. punkt 7.2 
Dirigenten fremlagde og gennemgik bestyrelsens forslag om at bemyndige 


bestyrelsen til at lade selskabet erhverve egne aktier. 


Kl 


Forslaget blev vedtaget. 
Ad. punkt 7.3 
Dirigenten gennemgik bestyrelsens forslag om at bemyndige dirigenten til at 
foretage ændringer i og tilføjelser til det på generalforsamlingen vedtagne samt 
bemyndige dirigenten til at anmelde ændringer til Erhvervsstyrelsen. 
Forslaget blev vedtaget. 
Ad. Punkt 8: Eventuelt 
Ingen ønskede ordet. 
Dirigenten konstaterede herefter, at dagsordenen var udtømt og gav ordet til bestyrelsens formand. 
Håkan Björklund takkede for fremmødet til årets generalforsamling samt for de fem år i Lundbeck, 


hvor han har medlem af Lundbecks bestyrelse. 


Generalforsamlingen blev hævet kl. 11.13. 


Jørgen Kjergaard Madsen 
Dirigent 


